पृथ्वी ग्रह इतना शानदार है
कि जीवन की छोटी-छोटी चीज़ों पर हमारा ध्यान ही नहीं जाता।
पर थोड़ा पास से देखो...
तो एक पूर्णतया अज्ञात दुनिया नज़र आएगी।
ऐसी दुनिया जहाँ नन्हे नायकों...
और छोटे विलक्षण प्राणियों को...
बड़ी-बड़ी बाधाओं के विरुद्ध जीतने के लिए...
असाधारण महाशक्तियों की आवश्यकता होती है।
टाइनी वर्ल्ड
पंद्रह करोड़ सालों से...
वर्णनकर्ता पॉल रुड
...मेडागास्कर द्वीप अपने अलग ही निराले रास्ते पर चल रहा है।
और इस खोई हुई दुनिया में छूटे हुए जीव
अनोखे और अद्भुत तरीकों से विकसित होते रहे हैं।
इन अनमोल प्रचुर वर्षा वनों में ऐसे असाधारण जीव मिलेंगे...
जैसे पूरी पृथ्वी पर और कहीं नहीं हैं।
सबसे छोटे...
सबसे अद्भुत हैं।
एक नन्ही टेनरेक।
अब तक, उसका मार्गदर्शन करने के लिए उसकी माँ उसके साथ थी।
पर केवल चार हफ़्तों की आयु में...
और केवल चार सेंटीमीटर ऊँचाई के साथ...
उसका आत्मनिर्भर बनने का समय आ गया है।
इस रहस्यमयी जंगल में,
यह जानवर लैस हैं, गुप्त हथियारों से...
विशेष गुणों से...
और चतुर प्रतिरक्षाओं से।
यहाँ पर जीवित रहने के लिए,
एक नन्ही टेनरेक को अपनी स्वयं की महाशक्ति ढूँढनी होगी।
प्रचुर वर्षा वन
अकेले जीवन शुरू करने के लिए यह एक मुश्किल समय है।
इस साल वर्षा को आने में देर हो गई है।
जंगल सूखा पड़ा है।
खाने की कमी है।
और जानवर खाना ढूँढने में जितना ज़्यादा समय लगाएँगे...
उतना ही खुले में उनके पकड़े जाने का ख़तरा बढ़ेगा।
ट्री बोआ घात लगाकर बैठे रहते हैं।
माँसाहारी फॉसा जंगल की धरती पर घूमते रहते हैं।
नन्हे जीवों को इन सब से बच कर रहना होगा...
और छिपने की पूरी कोशिश करनी होगी।
छुपन-छुपाई के इस ख़तरनाक खेल ने एक विकासपरक हथियारों की होड़ भड़का दी है।
अधिक से अधिक चतुर वेश परिवर्तन...
अधिक से अधिक घातक ख़तरों का सामना करने के लिए।
यहाँ पर ऐसी तेज़ नज़र वाले शिकारी हैं...
कि वे बेहतरीन छद्मावरण से छिपे जीवों को भी ढूँढ लेते हैं।
एक पैंथर गिरगिट।
हमारी नज़रों से पाँच गुना पैनी दृष्टि...
और लगभग 360-डिग्री निरीक्षण की क्षमता के साथ...
वह ज़्यादा चीज़ें नहीं चूकता।
जो सूखा पत्ता लग रहा है...
वह दरअसल एक घोस्ट मैंटिस है।
गिरगिट की नज़र हरकत से संबंधित होती है।
अगर मैंटिस निश्चल पड़ा रहा, तो शायद वह जीवित बच जाए।
पर उसे भी तो खाने की ज़रूरत है।
गिरगिट की नज़र शिकार पर पड़ी...
और उसने अपना ख़तरनाक हथियार निकाला।
शून्य से 60 की गति, एक सेकंड के बीसवें हिस्से में।
चुपके से आने वाले पैंथर से बहुत कम कीट बच पाते हैं।
और हेल्मेट वैंगा से बहुत कम छिपकलियाँ बच पाती हैं...
...खासकर जब वह दो के लिए शिकार कर रही है।
टेनरेक उसके चूज़े के लिए थोड़ी काँटेदार है।
पर एक लीफ़-टेल्ड छिपकली उसे बहुत पसंद आएगी।
अगर वह उसे पकड़ पाई।
यह चतुर नन्ही छिपकली बच निकलने में उस्ताद है।
देखकर सही टहनी चुनने से, जो उसकी त्वचा के रंग और संरचना से...
पूरी तरह मेल खा जाए...
उसे अदृश्यता का चोगा मिल जाता है।
मेडागास्कर के जंगलों में
हमारे ग्रह के कुछ सबसे अद्भुत रहस्यमयी जीव छिपे हुए हैं।
पर मिलने के लिए मुश्किल बनने से...
एक-दूसरे को ढूँढना भी मुश्किल हो सकता है।
एक पेपर क्लिप के आकार का,
यह दुनिया के सबसे छोटे गिरगिटों में से है।
एक नर लीफ़ गिरगिट।
एक साथी को ढूँढने के ध्येय के साथ।
चारों ओर फैले ख़तरों के कारण,
वह धैर्य से काम करता है...
बिना पता लगे बढ़ पाए, इसके लिए हर कदम के बाद स्थिर हो जाता है।
यह गिरगिट दिखने इतने मुश्किल हैं, कि मादा को ढूँढने के लिए नर को विशेष शक्ति चाहिए।
वह ऐसी चीज़ें देख सकता है जो बाकी नहीं देख सकते।
एक मादा की तेज़ चमक।
उसका शरीर परा-बैंगनी किरणें प्रतिबिंबित करता है...
जो केवल वही देख सकता है।
किसी मादा का दिखना ही बहुत मुश्किल है।
फिर उस तक पहुँच पाना तो...
और भी बड़ी चुनौती होगी।
अपना कोई छद्मावरण ना होने के कारण...
टेनरेक ज़मीन के नीचे छिपती है।
बारिशें आने तक उसका छोटा सा बिल छिपने के लिए एक सुरक्षित जगह है।
और थोड़े साजो-सामान के साथ...
यह एक परिवार के लायक बन सकता है।
मडागास्कन कनखजूरे छिपने की कोशिश ही नहीं करते।
वह इतने ज़हरीले हैं कि ज़्यादातर परभक्षी उन्हें छुएँगे भी नहीं।
वे इस वर्षा वन में घूमने के लिए स्वतंत्र हैं।
ज़्यादातर समय।
कनखजूरे के विष से इस आकार के लीमर को कोई फ़र्क नहीं पड़ेगा।
पर यह एक बहुत बढ़िया कीट निवारक है
उनके रोओं में रहने वाले परजीवियों से पीछा छुड़ाने के लिए।
लीमरों ने इसका एक और अजीब प्रभाव भी ढूँढ लिया है।
एक छोटा सा चख लो...
तो ज़्यादा विष निकलता है।
और थोड़ी मात्रा में लेने पर...
वह नशा करता लगता है।
कनखजूरे ज़्यादातर सकुशल छूट जाते हैं।
पर ऊपर पेड़ों में, लीमरों को...
सामान्य होने में कुछ समय लगेगा।
अँधेरे की आड़ में...
टेनरेक कीड़े ढूँढने के लिए निकलता है।
वह हर रात क़रीब 50 कीड़े खाती है।
उसकी नज़र इतनी कमज़ोर है कि वह अपनी संवेदनशील नाक की मदद से उन्हें ढूँढती है।
पर ट्री बोआ की सूँघने की शक्ति और भी परिष्कृत है।
वह अपनी दोमुँही जीभ से हवा को चख कर अपने शिकारों का पता लगाता है।
सीमा में आने के बाद, वह शरीर की गर्मी महसूस करने वाली प्रणाली इस्तेमाल करता है।
उसके मुँह के आसपास बने तापमान-संवेदी गड्ढे गर्म खून वाले जीव भाँप लेते हैं।
ख़तरनाक से ख़तरनाक परभक्षी भी कभी-कभी असफल हो जाते हैं।
शायद थोड़ा ऊपर जाकर उसे सफलता मिले।
पर टेनरेक की किस्मत और अच्छी हो गई है।
एक नर।
केवल दो महीने की आयु में, टेनरेक साथी को मिलने के लिए तैयार होते हैं।
इस माउस लीमर के तो बच्चे हो भी चुके हैं।
दुनिया के सबसे छोटे नरवानरों में से एक,
वह उन्हें एक बहुत छोटे पेड़ के गड्ढे में सुरक्षित रखती है।
वे हर चीज़ के लिए अपनी माँ पर निर्भर हैं।
तो उसे जितनी संभव हो उतनी ऊर्जा चाहिए।
और उसे इसका तरीका भली-भांति पता है।
थोड़ा ऊँचा है पर माउस लीमर अपनी लंबाई से आठ गुना ऊँची छलांग मार सकते हैं।
और इतनी बड़ी आँखों के कारण...
वह अंधेरे में भी जहाँ चाहे जा सकती है।
पर सबसे प्रभावशाली रात की दृष्टि
एक ऐसे जीव की है जो जंगल की धरती पर ही शिकार करता है।
ओगर-फ़ेस्ड मकड़ियों की आँखें हमसे 2,000 गुना अधिक संवेदनशील हैं।
वे किसी भी तरह की मकड़ी में से सबसे बड़ी आँखें हैं।
वह जाला नहीं, जाल बुनती है।
फिर इंतज़ार करती है।
अब आगे का काम उसकी मकड़ी वाली चेतना का है।
हर रात को,
उसकी आँखों के अंदर एक विशेष परत पैदा होती है ताकि वह अँधेरे में देख सके।
आगे देखने वाली आँखें शिकार के लिए बढ़िया हैं, पर उसकी परिधीय दृष्टि कमज़ोर है।
रात के समय, सटेनिक लीफ़-टेल्ड छिपकली शिकार करने निकलती है, कीड़े-मकोड़ों...
और मकड़ियों का।
वहाँ ऊपर, माउस लीमर को जिसकी तलाश थी, वह उसे मिल गया है।
फ़्लावर बग्स।
यह विचित्र नन्हे जीव परभक्षियों को छलने के लिए फूलों की पत्तियों जैसे बन जाते हैं।
पर वह उन्हें नहीं खाना चाहती।
पेड़ का रस खाने पर ये कीड़े चीनी की बूँदें पैदा करते हैं।
एक व्यस्त माँ के लिए उच्च कैलोरी वाला भोजन।
पर आज की रात बाहर निकलने वाली हर चीज़ मीठी नहीं है।
एक ज़्यादा बड़ा, डरावना रात का शिकारी।
आय-आय।
यह अजीब लीमर विकास का एक राक्षसी रूप लेकर जन्मा है।
चमगादड़ जैसे कान।
चूहे जैसे दाँत।
और एक उंगली जैसे चुड़ैल की हो।
वह उससे ठक-ठक करके पेड़ों में बने गड्ढों की खोखली आवाज़ सुनती है।
वह माउस लीमरों को नहीं ढूँढ रही।
वह उससे भी छोटा कुछ ढूँढ रही है।
सूँड़ियाँ।
उसकी टेढ़ी उँगली खोद निकालने के लिए भी एक बहुत बढ़िया औजार है।
इस वर्षा वन में अपने लिए उपयुक्त खाना ढूँढना फ़ायदेमंद रहता है...
चाहे वह कितना भी अजीब क्यों ना हो।
लौटती दिन की रोशनी में दिखाई देता है...
एक खाली घोंसला।
पर वैंगा ने इतनी मेहनत आशा छोड़ने के लिए नहीं की।
घोंसले के पास ही कहीं, उसका चूज़ा अभी भी ज़िंदा है।
पूरी तरह उड़ना ना आने पर भी, ख़तरा महसूस होने पर कभी-कभी चूज़े उड़ जाते हैं।
माँ इसे और कुछ दिन खाना खिलाएगी जब तक यह पूरी तरह आत्मनिर्भर नहीं हो जाता।
आख़िरकार...
बारिश का मौसम आ गया है।
पानी इस वर्षा वन की काया-पलट कर देता है।
यह नया जीवन लेकर आता है।
और नया खाना भी।
पत्तों के हरा होने के साथ, एक नई तरह के छद्मावरण की ज़रूरत है।
पर वर्षा वन की कुछ चीज़ें कभी नहीं बदलती।
जो अब तक जीवित बचे हैं, उन्हें एक इससे भी बड़ी चुनौती का सामना करना होगा।
बारिश शुरू होने पर, हर प्रकार के जानवरों में प्रजनन की होड़ लग जाती है।
नर जिराफ़ वीविल द्वंद्व युद्धों में अपनी अतिरिक्त लंबी गर्दनें उठा कर
एक मादा का प्रेम पाने के लिए लड़ाई करते हैं।
इन छोटे-छोटे झगड़ों में शायद ही कभी चोट लगती हो।
पर हालात ज़्यादा कठोर हो जाते हैं जब पैंथर गिरगिट उलझते हैं।
वे शोख रंगों में बदल जाते हैं।
यह छद्मावरण नहीं है।
यह युद्ध के रंग हैं।
और एक साथी को जीतने के लिए इनकी क्षेत्रीय लड़ाईयाँ निर्णायक हैं।
विजेता इस पेड़ पर अपना अधिकार जमाता है।
हारने वाले को कुछ और तलाश करना होगा।
लड़ाई जीतना तो केवल शुरुआत है।
एक साथी को पाना इससे भी अधिक संघर्षपूर्ण हो सकता है।
नन्हा लीफ़ गिरगिट आगे बढ़ रहा है।
कितना पास...
पर फिर भी कितना दूर।
वैंगा।
उसे अब पहले से भी अधिक संभल कर कदम बढ़ाना होगा।
यहाँ देखने के लिए कुछ नहीं है।
केवल दो छिपे हुए गिरगिट "गुप्त रूप से" मिल रहे हैं।
साथी मिल गए हैं, अब अगली पीढ़ी पैदा करने का समय है।
मादा जिराफ़ वीविल अपने अंडों को सुरक्षित रखने के लिए बहुत मेहनत करती है।
नर पहरेदारी करता है...
जबकि मादा एक पत्ते की तह में एक अंडा देती है।
फिर वह उस गर्दन का इस्तेमाल करती है।
अविश्वसनीय शक्ति का प्रदर्शन करते हुए,
यह सुपर माँ उस पत्ते को लपेट कर अपने आकार से दस गुना बड़ा एक छिपा हुआ झूला बनाती है।
और फिर उसे छिपा देती है...
सबकी नज़रों के सामने।
नन्ही टेनरेक तो और भी व्यस्त रही है।
अपनी ख़ुद की माँ को छोड़ने के केवल चार महीने बाद, उसका बिल भरा हुआ है।
तीन छोटे-छोटे पिल्ले।
टेनरेक देखने में चाहे बहुत मुलायम ना लगें...
पर अपने पहले दो सप्ताह के लिए,
यह नन्हे काँटेदार जीव गरम रहने के लिए एक-दूसरे से सट कर लेटना पसंद करते हैं।
और जब वे जंगल में घूमना-फिरना शुरू करते हैं, तब भी साथ रहना ज़रूरी है।
अब माँ के पास इतनी ख़तरनाक दुनिया में उन्हें सुरक्षित रखने का अनुभव है।
पर हमेशा कोई एक तो ऐसा होता है...
जो ज़्यादा दूर चला जाता है।
नन्हा पिल्ला स्वाभाविक तौर पर छिप गया है।
पर अब बिना फॉसा को चौकन्ना किए, माँ को अपने शिशु को वापस लाना है।
अपनी पीठ पर बने विशेष काँटों को आपस में रगड़ कर
वह एक गुप्त होमिंग सिग्नल प्रेषित करती है।
यह उच्च-आवृत्ति स्वर सारे झाड़-झंखाड़ से होकर फैल जाता है।
अपने खोए पिल्ले को सुरक्षित जगह का...
रास्ता दिखाने के लिए।
तो पता चला, नन्ही टेनरेक की भी आख़िरकार अपनी एक महाशक्ति है।
मेडागास्कर के नन्हे जानवर अजीब तरीकों से विकसित हुए हैं।
इस अजीब दुनिया में...
जीवित रह पाने के लिए।
पर एक ख़तरा है जिसके विरुद्ध वे शक्तिहीन हैं।
वनों की कटाई ने मेडागास्कर के किसी समय के विशाल वर्षा वन को
अधिक से अधिक छोटे होते टुकड़ों भरे संसार में बदल दिया है।
अस्सी प्रतिशत पहले ही ख़त्म हो चुका है।
पर थोड़ा-थोड़ा करके...
हम इस विनाश का रुख बदल सकते हैं...
और इस खोई दुनिया का पुनः निर्माण शुरू कर सकते हैं।
उपशीर्षक अनुवादक: मृणाल अग्रवाल